CELEX: 32015R1315
Language: et
Date: 2015-07-30 00:00:00
Title: Komisjoni rakendusmäärus (EL) 2015/1315, 30. juuli 2015, täiendava arvu merepäevade eraldamise kohta Hispaaniale ICES VIIIc ja IXa rajoonis, välja arvatud Cádizi lahes

31.7.2015   
            
            
               ET
            
            
               Euroopa Liidu Teataja
            
            
               L 203/7
            
         KOMISJONI RAKENDUSMÄÄRUS (EL) 2015/1315,
   30. juuli 2015,
   täiendava arvu merepäevade eraldamise kohta Hispaaniale ICES VIIIc ja IXa rajoonis, välja arvatud Cádizi lahes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 19. jaanuari 2015. aasta määrust (EL) 2015/104, millega määratakse 2015. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ja liidu kalalaevade suhtes teatavates vetes väljaspool liitu, millega muudetakse määrust (EL) nr 43/2014 ning millega tunnistatakse kehtetuks määrus (EL) nr 779/2014, (1) eriti selle IIB lisa punkti 8,
   ning arvestades järgmist:
   
               (1)
            
            
               Määruse (EL) 2015/104 IIB lisa I tabelis on esitatud maksimaalne päevade arv, mille jooksul liidu laevad, mille kogupikkus on vähemalt kümme meetrit ning mille pardal on traalid, ankurdatud põhjanoodad ja samalaadsed püügivahendid võrgusilma suurusega vähemalt 32 mm, nakkevõrgud võrgusilma suurusega vähemalt 60 mm ja põhjaõngejadad, või mis kasutavad eespool nimetatud püügivahendeid, võivad viibida ICES VIIIc ja IXa rajoonis, välja arvatud Cádizi lahes, 1. veebruarist 2015 kuni 31. jaanuarini 2016.
            
         
               (2)
            
            
               Vastavalt määruse (EL) 2015/104 IIB lisa punktile 8.5 võib komisjon püügitegevuse alalise lõpetamise eest, mis toimus ajavahemikus 1. veebruarist 2014 kuni 31. jaanuarini 2015, eraldada täiendava arvu merepäevi, mille jooksul võib lipuliikmesriik lubada viibida asjaomases piirkonnas laeval, mille pardal on kindlaksmääratud püügivahend.
            
         
               (3)
            
            
               1. juunil 2015 esitas Hispaania määruse (EL) 2015/104 IIB lisa punkti 8.1 esimese lause kohaselt taotluse täiendavate merepäevade saamiseks kuue laeva püügitegevuse alalise lõpetamise eest ajavahemikus 1. veebruarist 2014 kuni 31. jaanuarini 2015.
            
         
               (4)
            
            
               Võttes arvesse komisjonile esitatud andmeid ja määruse (EL) 2015/104 IIB lisa punktis 8.2 sätestatud arvutusmeetodit, tuleks Hispaaniale eraldada kolm täiendavat merepäeva kõnealuse lisa punktis 1 osutatud laevade jaoks ajavahemikuks 1. veebruarist 2015 kuni 31. jaanuarini 2016.
            
         
               (5)
            
            
               Käesoleva määrusega ette nähtud meetmed on kooskõlas kalanduse ja vesiviljeluse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Maksimaalset päevade arvu, mille jooksul võib Hispaania tema lipu all sõitval laeval, mille pardal on kindlaksmääratud püügivahend või mis kasutab sellist püügivahendit ning mille suhtes ei kohaldata määruse (EL) 2015/104 IIB lisa I tabelis sätestatud eritingimusi, lubada viibida ICES VIIIc ja IXa rajoonis, välja arvatud Cádizi lahes, suurendatakse 117 päevani aastas.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. juuli 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 22, 28.1.2015, lk 1.